   Država

[bookmark: _TOC_250010]  Nastanek države in njene družbene funkcije

Nastajanje države je bil dolgotrajen proces, ki je trajal več tisoč let. V prehodnem obdobju med brezrazredno skupnostjo in prvo razredno družbeno formacijo so  nastali pogoji, zaradi katerih se je pojavil nov družbeni organizem - država. Temeljni pogoj za njen nastanek je privatna lastnina in z njo omogočeno kopičenje bogastva, ki je ločilo družbo na bogate in revne, izkoriščevalce in izkoriščane. Da bi zavarovali svoj položaj, so lastniki proizvajalnih sredstev oblikovali posebno organizacijo, ki je vključevala fizično prisilo, politično državo. V njej so bili ljudje povezani teritorialno.
Za upravljanje družbe so oblikovali posebne organe, za njihovo delo pa so uvedli davke. Osnovna družbena funkcija države je bila urejanje ekonomskih in političnih odnosov, s katerimi je vladajoči družbeni razred zagotavljal določen način proizvodnje in življenja.

[bookmark: _TOC_250009] Družba in država - problem birokracije

Vzporedno z nastajanjem države se je oblikoval tudi poseben sloj državnega uradništva. Ta sloj je tesno povezan z vladajočim razredom, čeprav je včasih relativno samostojen. Število državnega uradništva je naraslo zlasti potem, ko je začela država močneje posegati v gospodarstvo (intervencijska država v začetku 20. stoletja). V takih razmerah si vladajoči razred želi močno državo, da z njo lažje obvlada podrejene razrede in sloje. Na drugi strani pa zahteva močna država veliko uradništva, ki v določenih pogojih ne služi več dosledno interesom vladajočega razreda. Tedaj govorimo o pojmu birokracija.

[bookmark: _TOC_250008]Najpomembnejše državne institucije

Med temeljne elemente države uvrščamo ozemlje, prebivalstvo in oblast. Slednjo konkretizirajo državni organi. V moderni državi so to zakonodajni, upravni in sodni organi.
Najpomembnejši del oblasti v državi izvaja zakonodajno telo. Ta organ nastopa kot predstavnik vsega ljudstva in ima v različnih državah različna imena (parlament, kongres, sejem, skupščina ...).
[bookmark: _GoBack]Zakonodajno telo sprejema zakone, ki vsebujejo splošna pravila, po katerih se morajo ravnati vsi državljani. Pri sprejemanju zakonov mora biti zato – preko zastopnikov - predstavljeno vse ljudstvo, njegovi različni sloji, interesi in nazori. To je danes doseženo s splošno in enako volilno pravico.
Za nadzor nad izvajanjem odločitev zakonodajnega organa v državi oblikujemo upravne organe. V nasprotju s člani parlamenta, ki to funkcijo opravljajo praviloma nepoklicno, opravljajo člani upravnih organov svoje funkcije praviloma poklicno. Opraviti imamo torej s posebnim slojem državnega uradništva. V vsedržavnem obsegu je na čelu upravnega organa minister, ki so mu drugi delavci v ministrstvu podrejeni. Predstojniki posameznih organov uprave na državnem nivoju tvorijo  vlado.
Upravni organi morajo delovati vedno na osnovi zakonov. To je značilno za pravno državo, medtem ko lahko v policijski državi delujejo svobodno in niso vezani na zakon. Za reševanje sporov med strankami oblikujemo v državi sodišča. V demokratični državi so neodvisna. Pri njihovem delu poleg poklicnih sodnikov sodelujejo tudi drugi izbrani državljani (sodniki - laiki, porotniki). Sodniki so lahko stalni in nepremestljivi ali pa so voljeni za določeno dobo. Pri svojem delu so vezani na zakon, svoje znanje in vest.

 Tipi političnih sistemov

Družbeni odnosi, v katerih se pojavlja vpliv na ravnanje drugih ljudi in njihovih skupin, so politični odnosi oz. procesi. Kadar so ti odnosi urejeni v določen sestav, imamo opraviti s političnim sistemom.
Politični sistem je samo eden izmed sistemov, ki obstajajo znotraj globalne družbe. Poleg političnega je v sleherni globalni družbi še vrsta drugih sistemov, kot na primer

gospodarski, pravni, vzgojni, ideološki sistem ... Specifičnost političnega sistema kot posebnega področja globalne družbe je v institucionalizirani družbeni moči in posedovanju monopola fizične prisile.
V svetu obstaja veliko različnih političnih sistemov, toda bistvena je razlika med demokracijo in diktaturami.
Demokracije so zasnovane na avtoriteti, diktatura pa na moči oziroma prisili. Veliko je držav, ki se opirajo na vojsko in policijo, da bi lahko z ustrahovanjem nadzorovale preprosto prebivalstvo.
[bookmark: _TOC_250007]Demokracija

Pojem demokracije se v politični teoriji in praksi vse bolj diferencira. Obstaja razlikovanje med buržoazno in socialistično demokracijo. Politično demokracijo razumemo predvsem kot sodelovanje pri odločanju o političnih zadevah v ožjem pomenu, socialna demokracija pa se nanaša na soodločanje o ekonomskih zadevah (ekonomska demokracija) in drugih vprašanjih (področje kulture, znanosti, izobraževanja, zdravstva). V zadnjem času je vse pomembnejše razlikovanje med neposredno demokracijo, v kateri državljani in delovni ljudje osebno (referendum, plebiscit) ali interesno neposredno sodelujejo pri odločanju, in posredno ali predstavniško demokracijo, v kateri sodelujejo s svojimi predstavniki. V formalni demokraciji so dane le formalne možnosti izražanja volje ljudstva, medtem ko stvarna demokracija zagotavlja, da se ta volja dejansko uveljavi.
Demokracija predpostavlja določene metode vladanja (spoštovanje zakonitosti, pravna varnost, funkcionalna razdeljenost oblasti in kontrola vladajočih), hkrati pa se navezuje na določene cilje in vrednote (svoboda, enakost, enakopravnost narodov, razvoj človekovih sposobnosti); zahteva gospodarske in institucionalne razmere, ki omejujejo in postopoma odpravljajo ekonomske, politične in ideološke monopole; potrebuje dejavno družbeno in politično zavest, ki spodbuja ljudi k sodelovanju v

javnem	življenju	(politična	kultura).	Demokracija	je	tip	političnega	sistema, kakršnega poznamo v Britaniji in drugod v zahodni Evropi:
1. Obstajajo svobodne volitve, na katerih ljudje volijo med različnimi strankami.

1. Obstaja svoboda tiska, ki omogoča kritiko vlade in zagotavlja obveščenost.

1. Ljudje lahko svobodno javno kritizirajo vlado in se organizirajo v skupine, da bi tako uveljavili svoja stališča.
1. Obstaja neodvisni policijski in pravosodni sistem.

[bookmark: _TOC_250006]Totalitarizem (diktatura)

To je tip političnega sistema, kakršnega lahko najdemo v posameznih državah južne Amerike in Afrike:
1. Državo nadzoruje manjša skupina ljudi (elita) v svojo lastno korist ali skladno z lastnimi pogledi.
1. Država nadzoruje tisk in televizijo.

1. Ljudem ni dovoljeno izražati lastnih stališč.

1. Ni pravih volitev.

1. Vlada v svojo korist neposredno nadzira policijo in pravosodni sistem.

Tipične oblike državne oblasti

Skupščinski sistem

Je način ureditve predstavniškega telesa v neki državi. Skupščina je najvišji organ oblasti. Vsi drugi organi so ji podrejeni in iz nje izhajajo. V SFRJ smo uvedli skupščinski sistem 1953. leta. S tem je bilo odpravljeno načelo delitve oblasti: zakonodajna, izvršilna in pravosodna oblast izhajajo iz skupščine.
Predsedniški sistem

Je sistem delitve oblasti, ki temelji na principu popolne samostojnosti zakonodajne, upravne in sodne oblasti. Organi, ki opravljajo te funkcije, so med seboj neodvisni, tako da se nobeden ne sme mešati v delo drugega. Predstavniško telo sprejema zakone in lahko samo prek njih vpliva na delovanje sodstva in uprave. Upravno oblast izvršuje predsednik države, ki za svoje delo ne odgovarja predstavniškemu

telesu. Sodna funkcija je zopet neodvisna od prejšnjih dveh, saj sodniki uporabljajo zakone, kot sami štejejo za pravilno. Organe vseh treh oblastnih funkcij voli ljudstvo. Zaradi tega imajo vsi enako demokratično osnovo. Najbolj dosledno je princip predsedniškega sistema izpeljan v ustavi ZDA. V praksi pa so znana določena odstopanja od dosledne uporabe načel predsedniškega sistema.
Parlamentarni sistem

Je oblika državne organizacije, v kateri je vlada odvisna od zaupanja parlamenta. Ta sodeluje pri oblikovanju vlade bodisi s tem, da voli šefa vlade ali s tem, da izglasuje zaupnico članom vlade, ki jih je imenoval ali predložil državni poglavar. Na položaje šefa vlade običajno prihajajo voditelji večinske politične stranke ali stranke, ki je v večinski koaliciji.

